kardosdrur/scandi-wiki huggingface dataset:
Ryan Sessegnon

Kouassi Ryan Sessegnon (født 18. maj 2000 i London, England) er en engelsk fodboldspiller (venstre kant/back), der spiller hos Tottenham.

Sessegnon spillede hele sin ungdomskarriere hos Fulham, og fik sin seniordebut for klubbens førstehold 9. august 2016 i en Liga Cup-kamp mod Leyton Orient. I sæsonen 2017-18 blev han kåret til både Årets unge spiller og Årets spiller i den næstbedste engelske række, The Championship.

Sessegnon er fætter til en anden professionel fodboldspiller, Stéphane Sessègnon.

Landshold 
Sessegnon fik debut for Englands U/16-landshold i 2015, og har siden også repræsenteret U/17, U/19 og U/21. Han var i 2017 med til at vinde guld ved U/19-EM, og blev samtidig topscorer i turneringen.

Referencer

Eksterne henvisninger 

Fodboldspillere fra England
Fodboldspillere fra Fulham F.C.
Personer fra London
Solveig Sandnes

Solveig Sandnes (født 16. juni 1973, død 16. april 2018) var en dansk musikproducer, sanger og komponist.

Sandnes begyndte sin karriere i bandet Lovebites i 1997. Året efter gik hun solo, og hun udgav to album i eget navn, Analog (1998) og Vagabond Squaw (2000). Hun medvirkede på albummet Andersens drømme (2005), inden hun begyndte et samarbejde med digteren Lone Hørslev under navnet Er de sjældne. Dette samarbejde resulterede i to album, Lyserød lyseblå beige (2009) og Olé olé (2014).

Solveig Sandnes led gennem tolv år af en kræftsygdom, som endte med at forårsage hendes død, knap 45 år gammel.

Referencer

Eksterne henvisninger 
 
 

Sangere fra Danmark
Guinness World of Records Museum

Guinness World of Records Museum er en række museer, der udstiller en række af de verdenrekorder, der er optaget i Guinness Rekordbog. Der findes af disse museer, heriblnadt i københavn, Los Angeles og Hollywood.

Museer i København
Museer i USA
Frank Asschenfeldt Birkebæk

Frank Asschenfeldt Birkebæk (født 1. juli 1945 i Gilleleje) er en dansk historiker og museumsmand.

Han blev født i 1945 som søn afskoleinspektør Cuno Ernesto Asschenfeldt Birkebæk og Harriet Margrethe Asschenfeldt Birkebæk. I 1965 blev han student fra Haslev Gymnasium. Han var militærnægter, og blev senere ansat på Vikingeskibsmuseet i Roskilde fra 1973 til 1977. Efterfølgende blev han ansat på Roskilde Museum, og han blev udnævnt som direktør i 1979. Han bestred denne stilling indtil han gik på pension i 2017.

Birkebæk var formand for Statens Museumsnævn fra 1986-89. I 1988 var han med til at stifte Museet for Samtidskunst i Roskilde. I 1992 var han med til at stifte det europæiske musemsnetværk NEMO (Network of European Museums Organisations).

Han er giftmed viceskoleinspektør Jytte Engmann Birkebæk (født Sørensen) 1968, og sammen har de et barn der blev født i 1969.

Historikere fra Danmark
Personer i Kraks Blå Bog
Anders Johansson (politiker)

Anders Retz Johansson (født 9. marts 1981) er en dansk politiker der er medlem af det Konservative Folkeparti.
Han sidder i byrådet i Ærø Kommune og har været i Folketinget som stedfortræder for Mai Mercado.

Politikere fra Det Konservative Folkeparti
Agnes Kittelsen

Agnes Kittelsen (født 20. maj 1980, Vågsbygd, Kristiansand) er en norsk skuespiller, der blandt andet er kendt fra rollen som Tikken Manus i filmen Max Manus.

Karriere 
Kittelsens scene-debut var som amatør i sommeren 2002 i en moderne udgave af Aladdin opført af skuespillere fra andenklassen ved Statens teaterhøgskole. Kittelsen bleb skuespiller fra teaterhøgskolen i 2003.

Hendes TV-debut var i 2004 i serien Skolen, og  året efter fulgte en birolle i serien Brødrene Dal og mysteriet om Karl XIIs gamasjer. I efteråret 2005 spillede hun hovedrollen i Alice i en opførelse af Alice i Eventyrland på Den Nationale Scene, og i 2007 medvirkede hun i stykket Kolde produkt, en omskrevet version af Ibsens Et dukkehjem.
I 2008 spillede hun en central rolle i den norske film Max Manus, og fuk i august 2009 Amandaprisen for bedste kvindelige birolle.

Kittelsen har også haft roller i TV 2-serien Dag, filmen Sykt lykkelig og teaterstykket Trollbyen.

Kittelsen har i flere år spillet rollen som den smukke Unn den Fagre i musikalen "Herøyspelet Kongens Ring".

Filmografi 

 2015: Presten i paradiset
 2005: Bagasje – Hilde
 2006: Road Movie (kort film)
 2008: Max Manus – Ida Nikoline 'Tikken' Lindebrække
 2010: Neglect
 2010: Sykt lykkelig - Kaja
 2012: Reisen til julestjernen
 2012: Kon-Tiki
 2015: Staying Alive
 2016: Pyromanen

TV-roller 
 2004: Skolen – Anneli
 2005: Brødrene Dal og mysteriet om Karl XIIs gamasjer – Mette-Mari Dal
 2008: Honningfellen – Signe Maria Øjet
 2010: Dag - sæson 1 – Malin Tramell
 2011: Dagen sæson 2 Malin Tramell
 2012: Halvbroren – Vivian
 2013: Dag - sæson 3 – Malin Tramell
 2015: Hæsjtægg - sæson 1 – ?

Priser og anerkendelser

Modtaget priser 
 2009: Amandaprisen for bedste skuespillerinde i en birolle: for rollen som Tikken i filmen Max Manus

Nomineringer 
 2011: Amandaprisen for bedste skuespillerinde: for rollen som Kaja i filmen Sykt lykkelig

Privatliv 
Kittelsen har siden 2013 været kæreste med den svenske musiker Lars Winnerbäck, og de blev gift i Stockholm 30. april 2016.

Hun har en søn, Vetle (født 2006) med hendes tidligere partner, skuespiller Endre Hellestveit.

Henvisninger 
Artiklen er oversat fra Wikipedia på norsk

Eksterne links 
 
 

Skuespillere fra Norge
Personer fra Kristiansand
Titanosaur

Titanosaurerne (Titanosauria) var en mangeartet gruppe af dinosaurer blandt sauropoderne. Det var de sidste overlevende langhals-sauropoder med arter der levede helt frem til den begivenhed der udryddede dinosaurerne i kridttiden. Gruppen inkluderer de største landlevende dyr der nogensinde har eksisteret, såsom Patagotitan— med en estimeret længde på omkring 37 m og en vægt på 69 tons — og de nogenlunde lige så store Argentinosaurus og Puertasaurus, også fra Patagonien. Gruppens navne stammer fra de mytologiske titaner i antikkens Grækenland, via slægtsnavnet Titanosaurus (der nu betragtes som nomen dubium). Sammen med Brachiosauridae (fx Brachiosaurus) og beslægtede arter udgør titanosaurerne størstedelen af gruppen Titanosauriformes.

Føde 
Fossileret afføring fra titanosaurer fra slutningen af kridttiden har afsløret fytolitter, forstenede plantefragmenter, der indikerer at disse øgler har levet af en varieret, ikke-selektiv kost af planter. Udover planterester som cykas og nåletræer, som det blev fundet i et forskningsprojekt fra 2005, blev det afsløret at det indeholdt en uventet stor mængde enkimbladede planter, inklusive forgængerne for ris og bambus, hvilket har givet bidraget til teorier om at planteædende dinosaurer og græsser var del af en co-evolution.

Udstillinger 
 Field Museum of Natural History, Chicago, har et permanent udstillet ægte skelet af en ung Rapetosaurus fra Madagascar, og en 2,0 m lang lårbensknogle fra Argyrosaurus som stammer fra Argentina.
 American Museum of Natural History har en permanent udstilling af et skelet på 73 m. Dette eksemplar tilhører en af de størst kendte dinosaurer, Patagotitan.
 Naturmuseum Senckenberg i Tyskland har udstillet en Argentinosaurus huinculensis
 Royal Ontario Museum, Toronto, Canada har udstillet en Futalongkosaurus

Eksterne henvisninger 

 Camarasaurus

Noter 

Dinosaurer
Daniel Danielsen Trosner

Daniel Danielsen Trosner (født 1689, død 1741) var en norsk sømand, der gjorde tjeneste i den Dansk-norske flåde.

Han førte dagbog om bord på dansk-norske orlogsskibe fra den 3. april 1710 til den 19. januar 1714. Manuskriptet blev købt af det norske riksarkiv den 15. juni 1883 for 50 n.kr. af medicinstuderende Hjalmar Wedøe (1861-1933) under betegnelsen ”en dagbok ført paa Flaaten 1710-13 af Daniel Olsøn Sæbø i Bokn Sogn”. Det blev henlagt i Rikarkivets manuskriptsamling under nr. 48 med acces, forfatter af Matros Trosners dagbog 1710-1714. Matros Daniel Trosner var om bord på dansk-norske orlogsskibe under Den store nordiske krig.

Daniel Trosner kom fra en storbonde på gården Trosnavåg i Bokn Sogn, Rogaland nær Haugesund. Før han kom til flåden havde han angiveligt sejlet i et par år, men ses ikke at have fået en speciel uddannelse. Efter 1714 kom han hjem til Trosnavåg, som han førte videre indtil sin død. Daniel Trosner kom til København den 23. oktober 1709, og gjorde i den anførte periode tjeneste om bord på skibene Dannebroge, Gyldenløve, Højenhald, Printz Wilhelm, Printz Christian og Beskiærmeren. Han står opført på mandskabslisterne som matros, men ellers kendes hans funktion om bord ikke.

Referenser 

Flådefolk fra Norge
Social selling

Social Selling er en metode til at skabe arbejdsmæssige relationer. Dette bruges i høj grad i salgsprocesser, hvor man skaber relationer til kunder, potentielle kunder og samarbejdspartnere, her kan forskellige sociale medier bruges, som eksempel Facebook, Linkedin og Twitter. 

Social Selling er blevet en ny salgsform, som er kommet, da de sociale medier nu mere bliver brugt af kunderne, til at søge dækning på deres behov. Frem for hvor man tidligere gik til en sælger, søger man nu erfaringer fra andre kunder og anbefalinger, så salgsprocessen er i høj grad blevet forkortet, i form af at sælgers rolle mindskes.

Dette gør at man som sælger og virksomhed skal være opmærksom på, hvordan man fremstår på de sociale medier, da en stor del af kommunikationen foregår her. Der skal skabes tillid til kunderne og finde de rette personer og skabe relationer til. 

De sociale medier, kan derudover også bruges til at skabe information omkring hvad ens kundegrupper søger, og indsamle viden, så man dermed kan rette sin salgsstrategi dertil. Det er derfor vigtigt at skabe de rette relevante relationer 

Til social selling findes der flere modeller, her i blandt LLHI modellen, som går ud på lyt, lær, hjælp og inspirer.  

L: Der skal lyttes aktivt til hvad der sker i dit netværk. Der kan herved vises interesse ved likes, deling og kommentarer.  

L: Derudover kan dit netværk bruges til at lære af. Man kan både selv blive klogere, men også bruge det til at finde hvilke fagområder man har forbindelser, og se hvor du kan anbefale personer i dit netværk til andre.  

H: Hjælp går ud på at man skal være aktiv, og hjælpe ens netværk, hvor der er mulighed for det.  

I: Derudover kan du inspirerer dit netværk, med statusopdateringer, og give dem relevant viden. 

I modellen LLHI er det altså en fremtrædende at social selling ikke handler om at sælge på den traditionelle måde, men derimod ikke bruge direkte salgsbudskaber. Der skal kommunikeres på en usælgende måde, ved at skabe tillid og inspirere kunderne.  

Social selling kan altså opsummeres som en måde, hvorpå man fastholder, den allerede skabte tillid man har hos kunderne, og overfører det til de sociale medier. Dette er vigtigt i en tid, hvor en stor del af kundernes handlinger foregår på de sociale medier. Derudover skal social selling bruges til at udvide sit netværk, og dermed tiltrække nye eventuelle kunder.
Markedsføring
Eva Mulvad

Eva Mulvad (født 22. marts 1972) er en dansk filminstruktør og producer af dokumentarfilm.

Biografi 
Eva Mulvad blev født i 1972 og studerede politisk videnskab på Københavns Universitet. I 2001 dimitterede Mulvad fra Den Danske Filmskole.

Allerede i en ung alder havde hun drømt om at blive en journalist, og begyndte at skrive for Politiken, Euroman og Månedsbladet Press. Fra 1994 til 1997 arbejdede Mulvad som freelancejournalist for Danmarks Radio. Siden 1997 har hun lavet dokumentarfilm for Danmarks Radio. Efter sin dimission i 2001 fortsatte hun med at arbejde freelance for forskellige produktionsselskaber og DR.

I 2006 fik hun sit store gennembrud med dokumentarfilmen Vores lykkes fjender om den afghanske politiker og menneskerettighedsaktivist Malalai Joya. Hun vandt Zilveren Wolf på IDFA og derefter World Cinema – Documentary Jury Prize ved Sundance Film Festival. Hun vandt samme år WIFT-prisen (Kvinder i Film og TV) for unge filmtalenter.

Mulvads dokumentar Det gode liv  blev i 2011 udvalgt til konkurrence på IDFA til filmfestivaler i Tribeca og San Francisco, og den vandt prisen for bedste dokumentar på den internationale filmfestival i Karlsbad.

Filmografi 

 2006: Vores lykkes fjender
 2006: Kolonien
 2011: Med døden til følge
 2011: Det gode liv
 2014: Slottet
 2017: A Modern Man

Tv-serier 
 1997: Homo sapiens
 2003: Når vi skilles
 2007: Wide Angle

Priser og nomineringer 
De mest vigtige:

Kilder 
Artiklen er oversat fra Wikipedia på nederlandsk

Eksterne henvisninger 
 
 Eva Mulvad, Danish Film Institute 

Filmproducere fra Danmark
Kvindelige filminstruktører fra Danmark
Café & Øl-Halle

Restauranten Café & Øl-Halle i Arbejdermuseets kælder i Rømersgade i København er Københavns eneste fredede kælderbeværtning.

De historiske lokaler er restaureret, så de nu står som i året 1892, og restauranten bærer sit oprindelige navn.

Restauranten er en frokostrestaurant, der serverer smørrebrød og sidst på ugen en smørrebrødsbuffet.

Det er den faglærte kok Helena Unny Rørbo der er forpagter.

Referencer

Eksterne henvisninger 

 Café og Ølhalles hjemmeside

Restauranter i Danmark
Smørrebrød
Svensk mesterskab i ishockey 1923

Det svenske mesterskab i ishockey 1923 var det andet svenske mesterskab i ishockey for mandlige klubhold. Mesterskabet havde deltagelse af fem klubber, der alle var fra Stockholm-området, og stævnet blev afviklet i perioden 27. februar - 4. marts 1923 i Stockholm.

Mesterskabet blev vundet af IK Göta, som i finalen vandt 3-0 over Djurgårdens IF, og som dermed vandt mesterskabet for andet år i træk, og som fortsat var det eneste hold, der havde vundet mesterskabet. Djurgårdens IF var til gengæld i SM-finalen for første gang.

Resultater

Første runde

Semifinaler

Finale

Mesterholdet 

IK Götas mesterhold bestod af følgende spillere:
 Georg Brandius-Johansson
 Erik Burman
 Fritz Johansson
 Einar Lundell
 Åke Nyberg
 Einar Olsson
 Einar Svensson

Se også 
 Klasse 1 i ishockey 1923

Kilder 
 Passionhockey - Championnat de Suède 1922/23 
 Svenska Ishockeyförbundet - Historik - Nationellt 

1923
Sport i 1923
Tom & Jerry som redningsmænd

Tom & Jerry som redningsmænd er en amerikansk tegnefilm fra 1992 om Tom & Jerry. Det er den eneste film, hvor Tom og Jerry taler. Filmen havde premiere i Danmark den 1. oktober 1993.

Danske stemmer 
Preben Kristensen – Tom
Laus Høybye – Jerry
Esper Hagen – Buller
Henrik Koefoed – Frankie
Mille Hoffmeyer Lehfeldt – Robyn Sterling
Susanne Lundberg – Tante Sofie Figg
Nis Bank-Mikkelsen – Platmand
John Hahn-Petersen – Dr. Alf Godfred Æblekind
Lars Thiesgaard – Robyn's far, diverse roller
John Martinus – Kaptajn Kitter
Torben Zeller – Squawk
Torben Sekov – Politibetjenten, diverse roller

Eksterne henvisninger 
 

Animationsfilm fra USA
Amerikanske film fra 1992
Engelsksprogede film
Nummer-et hits i Danmark i 2003

Nummer-et hits i Danmark i 2003 er en liste over de singler der lå nummer et på den danske singlehitliste i 2003. Den var udarbejdet af International Federation of the Phonographic Industry og Nielsen Soundscan, og udgives af hitlisten.nu.

Historie

Se også 
 Musik i 2003

Referencer 

Danmark i 2003
2003
Musik i 2003
Superstar

"Superstar" (Pede B sang), fra 2008
 "Superstar" (Christine Milton sang), 2003, sangen blev senere udgivet af Jamelia
 "Superstar" (Delaney og Bonnie sang), 1969,
 "Superstar" (Ice Prince sang), 2011
 "Superstar" (Jade MacRae sang), 2005
 "Superstar" (Jesus Christ Superstar sang), 1970
 "Superstar" (Lupe Fiasco sang), 2007
 "Superstar" (Madonna sang), 2012
 "Superstar", af Saliva fra Every Six Seconds, 2001
 "Superstar" (Toy-Box sang), 2001
 "Superstar" (TVXQ sang), 2011
 "Superstar (Remember How You Got Where You Are)", af The Temptations, 1971
 "Superstars" (sang), af David Fonseca, 2007
 "Superstar", af Böhse Onkelz, fra Adios, 2004
 "Superstar", af Geri Halliwell, fra Passion, 2005
 "Superstar", af Ja Rule fra Pain Is Love 2, 2012
 "Superstar", af Lisa fra albummet Juicy Music, 2003
 "Superstar", af RuPaul fra Glamazon, 2011
 "SuperStar", af Taylor Swift fra Fearless, 2009
 "(Rock) Superstar", af Cypress Hill, udgivet med en B-side kaldet "(Rap) Superstar", almindeligvis kaldet "Superstar", uanset versionen, 2000
 "Süper Star (Sibel Tüzün sang)", Tyrkiets sang til det internationale Melodi Grand Prix i 2006
 "Super Star", koreansk sang ag Kwon Ji Yong
 "Super Star", kinesisk sang af S.H.E. fra Super Star (S.H.E album)
Svensk mesterskab i ishockey 1924

Det svenske mesterskab i ishockey 1924 var det tredje svenske mesterskab i ishockey for mandlige klubhold. Mesterskabet havde deltagelse af otte klubber, der alle var fra Stockholm-området, og turneringen blev afviklet i perioden 26. februar - 5. marts 1924 i Stockholm.

Mesterskabet blev vundet af IK Göta, som i finalen vandt 3-0 over Djurgårdens IF, og som dermed vandt mesterskabet for tredje år i træk, og som fortsat var det eneste hold, der havde vundet mesterskabet. Det var andet år i træk, at IK Göta og Djurgårdens IF mødtes i SM-finalen, og selv resultatet (3-0) var en gentagelse fra det foregående års finale.

Semifinalen mellem Djurgårdens IF og IFK Stockholm blev en maratonkamp, der krævede hele ni perioder, inden der var fundet en afgørelse på kampen og førstnævnte havde vundet med 8-6.

Resultater

Første runde

Semifinaler

Finale

Mesterholdet 

IK Götas mesterhold bestod af følgende spillere:
 Georg Brandius-Johansson (2. titel)
 Birger Holmqvist (2. titel)
 Gustav Johansson (1. titel)
 Einar Lundell (3. titel)
 Einar Olsson (3. titel)
 Einar Svensson (3. titel)

Se også 
 Klasse 1 i ishockey 1924

Kilder 
 Passionhockey - Championnat de Suède 1923/24 
 Svenska Ishockeyförbundet - Historik - Nationellt 
 DIF Hockey - Historia - 1920-29 

1924
Sport i 1924
La Flèche Wallonne Féminine 2018

Den 21. udgave af La Flèche Wallonne Féminine blev afholdt den 18. april 2018. Det var det ottende løb i UCI Women's World Tour 2018.  Løbet blev vundet af hollandske Anna van der Breggen fra Boels-Dolmans for fjerde år i træk.

Hold og ryttere

Danske ryttere 
 Cecilie Uttrup Ludwig kørte for Cervélo-Bigla Pro Cycling
 Marie Vilmann kørte for Cervélo-Bigla Pro Cycling
 Christina Siggaard kørte for Team Virtu Cycling Women
 Louise Norman Hansen kørte for Team Virtu Cycling Women

Resultater

Eksterne henvisninger 
 

Cykelløb i 2018
2018
Svensk mesterskab i ishockey 1925

Det svenske mesterskab i ishockey 1925 var det fjerde svenske mesterskab i ishockey for mandlige klubhold. Mesterskabet havde deltagelse af otte klubber, og det havde for første gang deltagelse af hold uden for Stockholm-området, idet der også deltog hold fra Södertälje og Västerås. Turneringen blev afviklet i perioden 10. - 21. marts 1925.

Mesterskabet blev vundet af Södertälje SK, som i finalen vandt 3-2 efter forlænget spilletid over Västerås SK, og som dermed vandt mesterskabet for første gang. Finalen blev spillet på Gamla Plan i Västerås, og Södertälje SK var indtil fire minutter før tid bagud med 0-2 men formåede altså at udligne i ordinær spilletid, og det afgørende mål i den forlængede spilletid blev scoret af Carl "Calle Aber" Abrahamsson.

Det var første gang, at mesterskabet ikke blev vundet af IK Göta.

Resultater

Første runde

Anden runde

Semifinaler

Finale

Mesterholdet 

Södertalje SK's mesterhold bestod af følgende spillere, der alle vandt mesterskabet for første gang:
 Carl Abrahamsson
 Erik Abrahamsson
 Harry Grönberg
 Henry Johansson
 Johnny Johansson
 Gösta Thorberg
 Filip Wetterholm

Se også 
 Klasse 1 i ishockey 1925

Kilder 
 Passionhockey - Championnat de Suède 1924/25 
 Svenska Ishockeyförbundet - Historik - Nationellt 
 Västerås SK - Historia - Ishockey 

1925
Sport i 1925
Akalasi

Akalasi er en sjælden sygdom i spiserøret.

De muskler, der skal bringe maden igennem til maven er snarere i konstant spasmer, hvilket forhindrer mad i at passere fejlfrit.

Kilder

Mave- tarmkanalens sygdomme
KNN

KNN eller knn har flere betydninger:
 Kunstigt neuralt netværk
 K-nærmeste naboer
 ISO 639-3 kode for en specifik sprogvariant af konkani; maharashtriansk konkani.
 IATA lufthavnskode for Kankan Airport.
Harry Maguire

Jacob Harry Maguire (født 5. marts 1993) er en engelsk fodboldspiller, der spiller for Premier League-klubben Manchester United og det engelske landshold.

Klubkarriere

Sheffield United 
Maguire startede sin seniorkarriere hos Sheffield United i sin fødeby, hvor han også spillede som ungdomsspiller. Han debuterede for klubbens førstehold 12. april 2011, i en alder af 18 år, i en Championship-kamp mod Cardiff City. Han etablerede sig som fast mand på holdet og nåede at spille 134 ligakampe for klubben inden han i 2014 skiftede til Hull City for en pris på 2,5 millioner britiske pund.

Hull City 
Maguire spillede de følgende to år, afbrudt af et lejeophold hos Wigan, hos Hull, hvor han blandt andet i 2016 var med til at sikre klubben oprykning til Premier League.

Leicester City 
I sommeren 2017, efter at Hull igen var rykket ud af Premier League, solgte klubben Maguire til Leicester City for en pris på 12 millioner pund.

Manchester United 
Efter stor succes hos Leicester og på det engelske landshold, var Maguire i søgelyset for flere af de største klubber, og 5. august 2019 skiftede han til Manchester United F.C., hvor han fik en 6-årig kontrakt og gjort til den dyreste forsvarsspiller nogensinde.

Maguire blev efter kun seks måneder i klubben gjort til anfører efter at Ashley Young havde forladt klubben.

Landshold

Ungdomslandshold 
Maguire har spillet en enkel kamp for Englands U/21-landshold.

Seniorlandshold 
Maguire debuterede for det engelske landshold8. oktober 2017 i et opgør mod Litauen.

Han var en del af det engelske hold til VM 2018 i Rusland, hvor han scorede sit første landskampmål i kvartfinalen mod Sverige.

Maguire var del af Englands trup til EM 2020, hvor at England nåede til finalen men tabte til Italien.

Referencer

Eksterne henvisninger 

Fodboldspillere fra England
Fodboldspillere fra Sheffield United F.C.
Fodboldspillere fra Leicester City F.C.
Fodboldspillere fra Hull City A.F.C.
Fodboldspillere fra Wigan Athletic F.C.
Fodboldspillere fra Manchester United F.C.
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Personer fra Sheffield
Joe Gomez

Joseph David Gomez  (født 23. maj 1997 i London, England) er en engelsk fodboldspiller, der spiller som forsvarsspiller hos Premier League-klubben Liverpool.

Gomez startede sin seniorkarriere hos Charlton, som han også havde repræsenteret som ungdomsspiller. Han debuterede for klubben 12. august 2014 i et Liga Cup-opgør mod Colchester.

I sommeren 2015 blev Gomez solgt til Premier League-klubben Liverpool for en pris på 3,5 millioner britiske pund. Han debuterede for klubben 9. august samme år i en ligakamp mod Stoke. Efter at have etableret sig som en fast bestanddel af førsteholdet, havde Gomez problemer med skader, men spillede i UEFA Champions League-finalen i 2019, da Liverpool vandt turneringen. Han spillede i finalen i FIFA Club World Cup i 2019, hvor Liverpool vandt turneringen for første gang i klubbens historie. Han var en del af holdet, der vandt Premier League 2019-20, Liverpool's første ligatitel i 30 år.

Gomez har repræsenteret England på alle niveauer og spillede alle minutter i alle kampe, da England vandt UEFA European Under-17 Championship i 2014. Han debuterede for det engelske seniorlandshold i november 2017.

Landshold 
Gomez har (pr. april 2018) spillet tre kampe for det engelske landshold, som han debuterede for 10. november 2017 i en venskabskamp mod Tyskland. Han repræsenterede desuden som ungdomsspiller de fleste af de engelske U-landshold, og spillede blandt andet 17 kampe for U/17-landshold, som han vandt U/17-EM med i 2014.

Privat liv 
Gomez mødte sin partner, Tamara, i 2014 på en bus på vej til skole. De bor sammen i Cheshire og har en søn ved navn Kyrie. Gomez er fætter til angriberen Muhammadu Faal, der i øjeblikket spiller for Havant and Waterlooville.

Referencer

Eksterne henvisninger 

Fodboldspillere fra England
Fodboldspillere fra Charlton Athletic F.C.
Fodboldspillere fra Liverpool F.C.
Personer fra London